ถ้าประจำเดือนมาปกติคือไม่ท้องแล้วใช่ไหมคะ คือเจอใน กระทู้ว่าประจำเดือนมาแต่ท้องกังวลมากค่ะ
สวัสดีค่ะ หากประจำเดือนมาเป็นปกติ คือมาในช่วงวันที่ที่ควรจะมา และมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ แต่หากเลือดที่ออก ไม่ได้อยู่ในช่วงวันที่ที่ควรจะมา หรือมีเลือดออกมาเพียง 1 วัน หรือออกนานเกิน 10 วัน ก็อาจไม่ใช่ประจำเดือน ซึ่งก็หมายความว่าโอกาสในการตั้งครรภ์ยังมีได้ เช่น อาจเป็นเลือดออกช่วงไข่ตก เลือดล้างหน้าเด็ก เลือดที่เกิดจากภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ ท้องนอกมดลูก เป็นต้น ดังนั้น การที่มีคนกล่าวว่า มีประจำเดือนมาแต่ท้อง น่าจะเป็นการท้อง แต่มีเลือดออกจากภาวะแทรกซ้อนจากการตั้งครรภ์มากกว่าค่ะ